Legal Document

Category: 1086

Text:
69. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 325 της 18 Απρ./4 Μαΐου 1974 (ΦΕΚ Α΄  120) Περί συστάσεως παρά τω Οργανισμώ Απασχολήσεως Εργατικού Δυναμικού Τεχνικού Συμβουλίου. Έχοντες υπ’ όψει: α)Τας διατάξεις του εδαφ. δ΄ της παρ. 1 του άρθρ. 7 του Ν.Δ. 212/1969 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». β)Το υπ’ αριθ. 175/24.9.73 Ν.Δ. «περί Υπουργικού Συμβουλίου και Υπουργείων». γ)Το υπ’ αριθ. 396/8.10.1973 Π.Δ/μα «περί θέσεως εν ισχύϊ των διατάξεων του Ν.Δ. 175/1973 «περί Υπουργικού Συμβουλίου και Υπουργείων». δ)Την υπ’ αριθ. 872/1973 απόφασιν του Διοικητικού Συμβουλίου του Ο.Α.Ε.Δ. ε)Την υπ’ αριθ. 149/1974 γνωμοδότησιν του Συμβουλίου Επικρατείας, προτάσει των ημετέρων επί των Οικονομικών και Απασχολήσεως Υπουργών, απεφασίσαμεν και διατάσσομεν: Άρθρ.1.Παρά τω Οργανισμώ Απασχολήσεως Εργατικού Δυναμικού συνιστάται Τεχνικόν Συμβούλιον αποτελούμενον: α)Εκ του εκάστοτε Διοικητού του Οργανισμού η του νομίμου αναπληρωτού αυτού ως Προέδρου, β)Εκ του προϊσταμένου της Διευθύνσεως Τεχνικών Υπηρεσιών του Οργανισμού. γ)Εκ δυο τεχνικών υπαλλήλων του Οργανισμού. δ)Εκ του Νομικού Συμβούλου ή ενός δικηγόρου του Οργανισμού. Σελ. 98,62(α) Ως εισηγηταί του Συμβουλίου μετέχουσιν οι αρμόδιοι, δια τα εκάστοτε προς συζήτησιν θέματα, τεχνικοί υπάλληλοι του Οργανισμού. Τα υπό στοιχ. (α), (γ) και (δ), μέλη του Τεχνικού Συμβουλίου ως και οι αναπληρωταί αυτών ορίζονται δι’ αποφάσεως του Διοικητικού Συμβουλίου του Ο.Α.Ε.Δ. Χρέη Γραμματέως του Συμβουλίου εκτελεί υπάλληλος της Διευθύνσεως Τεχνικών Υπηρεσιών, οριζόμενος μετά του αναπληρωτού του δι’ αποφάσεως του Διοικητού του Οργανισμού. Άρθρ.2.-Η θητεία των μελών του Τεχνικού Συμβουλίου ορίζεται διετής. Το Συμβούλιον ευρίσκεται εν απαρτία παρόντων τριών τουλάχιστον εκ των μελών αυτού εκ των οποίων τα δύο απαραιτήτως δέον να είναι τεχνικοί, αποφασίζει δε κατά πλειοψηφίαν των παρόντων. Αι διατάξεις του άρθρ. 4 παρ. 2 και του άρθρ. 10 παρ. 2 του Ν.Δ. 212/1969 (ανωτ. αριθ. 44) εφαρμόζονται αναλόγως και εν προκειμένω. Άρθρ.3.-Το Τεχνικόν Συμβούλιον γνωμοδοτεί επί τεχνικής φύσεως θεμάτων εις πάσας τας υπό των κειμένων διατάξεων προβλεπομένας περιπτώσεις καθ’ ας αποφαίνεται το Διοικητικόν Συμβούλιον ή έτερον όργανον του Οργανισμού, ασκεί δε απάσας τας υπό του Ν.Δ. 1266/1972 «περί εκτελέσεως δημοσίων έργων και των εκτελεστικών αυτού Δ/των καθοριζομένας αρμοδιότητας εξαιρέσει των εν άρθρ. 16 του Ν.Δ/τος τούτου αρμοδιοτήτων. Άρθρ.4.-Το Τεχνικόν Συμβούλιον συνεδριάζει εκτός του νομίμου ωραρίου λειτουργίας των υπηρεσιών του Οργανισμού και οσάκις τούτο κρίνεται απαραίτητον. Εις τα μέλη, τους εισηγητάς και τον γραμματέα του Συμβουλίου καταβάλλεται αποζημίωσις κατά συνεδρίασιν κατά τας διατάξεις του Ν.Δ. 176/1969 (τόμ. 2Β σελ. 390,03). Εις τον Ημέτερον επί της Απασχολήσεως Υπουργόν, ανατίθεμεν την δημοσίευσιν και εκτέλεσιν του παρόντος. Περί των αποφαινομένων οργάνων επί εκτελέσεως έργων αρμοδιότητος του Οργανισμού Απασχολήσεως Εργατικού Δυναμικού, βλ. Π.Δ.793/1974 (ανωτ. σελ. 32,47). 15.Γ .β.68-69 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.)